Kas jāņem vērā, **organizējot pasākumus valstī no 07.04.2021.** specifiskā atbalsta mērķa (SAM) 9.2.4. ietvaros, ievērojot valstī noteiktos ierobežojumus atbilstoši 01.04.2021. Ministru kabineta sēdē nolemtajam:

1. **Fizisko aktivitāšu nodarbības** telpās ir aizliegtas.

Fizisko aktivitāšu nodarbības var notikt **ārpus telpām ar dalībnieku skaitu līdz 10** (neieskaitot nodarbību vadītāju), nelietojot ģērbtuves un uzsākot nodarbības ne agrāk kā plkst. 6.00 un beidzot ne vēlāk kā plkst. 20.00, vai arī **nodarbības drīkst rīkot attālināti tiešsaistes režīmā**, nodarbību vadītājam nodrošinot atgriezenisko saiti ar nodarbību dalībniekiem.

2. **Lekcijas, semināri, apmācības, tajā skaitā meistarklases, bērniem un pieaugušajiem** ir atļautas **tikai attālināti (gan pasākuma vadītājs, gan katrs dalībnieks pieslēdzas attālināti)**, pasākuma vadītājam nodrošinot atgriezenisko saiti ar dalībniekiem, vai arī **ārtelpās grupās līdz 10 personām**.

3. **Nometņu organizēšana** ir aizliegta.

4. **Masu (publiskie) pasākumi** (piemēram, veselības dienas, spartakiādes, krosi) klātienē, t.sk. ārtelpās, ir aizliegti.

Detalizētāk ar noteiktajiem ierobežojumiem var iepazīties Covid-19 oficiālajā mājas lapā:

<https://covid19.gov.lv/> un 09.06.2020. Ministru kabineta noteikumos Nr.360: <https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai>

**Organizējot klātienes pasākumus, lūdzam ievērot 09.06.2020. Ministru kabineta noteikumu Nr.360 8.3.punktā iekļauto prasību**:

8.3. atbilstoši iespējām uzskaita saimniecisko vai publisko pakalpojumu saņēmējus (vārds, uzvārds, kontakttālrunis), lai būtu iespējams apzināt un brīdināt kontaktpersonas Covid-19 infekcijas gadījumā.